《江心寺》
清代·梅庚

孤屿浮空倚郭门，薄游呼伴趁晴暄。荒祠正气留文卓，老树丛林识宋元。

衔尾楼船元海国，江心塔火自朝昏。回帆笑指中流石，已见春潮没旧痕。

作者简介：安徽宣城人，字耦长。梅鼎祚孙。康熙二十年举人，官浙江泰顺知县。善八分书，尤长于诗画，性狷介，客游京师时，不妄投一刺。有《天逸阁集》。